
שינויים בתקציב לשנת הכספים 2005

היו”ר יעקב ליצמן:

 שלום לכולם, אני מתכבד לפתוח את הישיבה. על סדר היום - העברות תקציביות. 


הפניה הראשונה – פניה מספר 170. העברה לעבודות חוץ. 

אייל אריה:


יש פה תיקון של טעות שנעשתה. אין פה שום השלכה כספית על תקציב בתי הדיון, אלא רק תיקון של כמויות. 

רוני בריזון:


אתם מבקשים פה תוספת של תקנים. 

ניסן סלומינסקי:

 תן להבין- יחידת הגיור עברה למשרד ראש הממשלה? 

אייל אריה:


כן.  - -התקנים, בבתי הדין, בתחילת השנה היה שגוי. הבקשה מתקנת רק את הכמויות, אין לה שום השפעה תקציבית.  

היו”ר יעקב ליצמן:

 מי בעד הבקשה? מי נגד? תודה, הפניה לא אושרה. 

ניסן סלומינסקי:

 אני מבקש רביזיה. 

היו”ר יעקב ליצמן:

 אנו עוברים לפניה 317. 

אייל אריה:


פה מדובר בתוספת של מיליון שקל לקניות של בתי הדין. מבחינה תקציבית, בבתי הדין,  אין אפשרות לשלם לספקים. הפניה הזו מחכה בוועדה כבר מסוף אוגוסט. 

היו”ר יעקב ליצמן:

 הפניה התקבלה ב- 1 לספטמבר. 


אני אפיל את זה, כפי שאמרתי לכם. עד שלא יסתדרו אי הסדרים בבית הדין הרבני. 

דניאל בנלולו:

אני דווקא מכבד את מה שאומר היושב ראש, כי לצערי, בנושא הפקידים במשרדי הממשלה - אין לי שום נשק על מנת לאיים עליהם כדי להקשיב לי או לשמוע לי. פה יש לו איזושהי טענה, ואני חושב שכאשר יביאו את התשובות, בהקדם - - 

מיכאל רצון:

 אנחנו רק רוצים סדר, זה הכל. 

קריאות:


- - 

דניאל בנלולו:

 טוב שתיקנת. זה לא איום. זו בקשה לקבלת הבהרות. 

ניסן סלומינסקי:


הבהרות למה? 

היו”ר יעקב ליצמן:

 אני ביקשתי הבהרות לכל מיני דברים שקורים בבתי הדין. הפניתי את הבקשה שלי לשרת המשפטים. כאשר אני אקבל תשובות אני אחליט הלאה. מה הבעיה? 

ניסן סלומינסקי:

 חצי שנה הם משותקים, כי טכנית לא ניתן לעבוד- אין דיו ואין כלום. 

רוני בריזון:

אני מבקש לומר שאנחנו, כאופוזיציה, ודאי מתנגדים. אין אנו מתערבים בוויכוח בכל מה שקשור למינוי דיינים. אין לנו בעניין הזה חלק או נחלה, וההצבעה שלנו אינה אינדיקציה בנושא. 

ניסן סלומינסקי:

 קודם כל - להעיר על התמימות של "שינוי". כולם יודעים את הוויכוח שיש לגבי מינוי דיינים. לי יש את הוויכוח עוד יותר ממה שיש ליושב ראש.  יש לי פי כמה טענות יותר, ולאט לאט אני מקווה שזה יגיע לסדר שם. עובדה היא שבינתיים, עד שלא יהיה סדר, אנחנו נעצור - - . זה לא קשור לזה שכתוצאה מזה משותקים כל הרכבי בתי הדין. 

רוני בריזון:

 יש שם הרכבים על הרכבים? יושבים שם - - ? 

ניסן סלומינסקי:

 שאתה תדע שזה על גבך. כשתבוא עגונה - - 

רוני בריזון:

תעשה לי טובה.  אמנם בן דהאן משתבח בפסיקות שלו אבל כולנו יודעים. 

ניסן סלומינסקי:


מה כולנו יודעים? 

רוני בריזון:


אתה באמת חושב שבגלל שלא מינו שם דיינים אי אפשר להתיר שם עגונות? על מה מדובר כאן? 

ניסן סלומינסקי:

 אני מדבר על זה שהם לא יכולים, טכנית, לשבת. מדובר על אמרכלות. 

היו”ר יעקב ליצמן:

 מי בעד פניה 317? לא אושר. רביזיה. 


אנו עוברים לפניה בעמוד 26 . 

מיכל צוק:


הפניה נועדה לקצוב 30 מיליון שקל למוסדות התורניים. 

רוני בריזון:

 קודם כל - את הנאום שלי על השקפת עולמי איך הדברים צריכים להתנהל בעולם הישיבות - אדחה לפעם אחרת. לא אלאה את הציבור, אם כי אומר במשפט אחד, שמה שהיה צריך לקרות כאן זה בדיוק מה שקורה בארצות הברית. אתה מכיר את המודל. ארחיב את הדיבור על כך בפעם אחרת. 


עכשיו אני רוצה להתייחס לפניה - הכסף הזה, ואני מתכוון לשאול את מיכל צוק - הוא כסף שלא יכולתי למצוא הסבר להעברתו אלא הסכמים פוליטיים חשאיים שמתחת לשולחן. אומר היושב ראש שזה חלק מה- 140 מיליון שהיו חלק מה- 290 מיליון, שהיו חלק מההסכם הקואליציוני. ה- 700 היו מעל לשולחן. גם ה- 290 היו מעל לשולחן, וגם ה-140 מיליון שמתוכם- היו מעל לשולחן. ה- 30 מיליון שהם מביאים היום הם מתחת לשולחן. אף אחד לא ידע על כך, אין לזה הסבר, אין לזה הצדקה, וה-140 מיליון שהיושב ראש אמר שזה חלק - -  

היו”ר יעקב ליצמן:

 אני לא אמרתי מילה עדיין ולכן אני מוחה על כך שאתה מכניס - - 

רוני בריזון:

 אני מצטט מהעיתון, עיתון "הארץ", מאתמול. 

היו”ר יעקב ליצמן:

אני לא אמרתי מילה עדיין, ואף אחד לא שאל אותי. לכן אני מוחה על כך שאתה מכניס מילים לפי. 


רוני בריזון:

אני מצטט מהעיתון. 

היו”ר יעקב ליצמן:


 לא אמרתי עדיין מילה אחת. כשיהיה לי להגיד – אני אגיד. כרגע, מיכל צוק הסבירה - - 

רוני בריזון: 


היא  לא הסבירה שום דבר. לא צריך להוסיף לישיבות, אין שום סיבה בעולם. 

היו”ר יעקב ליצמן:

 אני לא מבין שום דבר. למה צריך 700 מיליון שקל ל "שינוי"? 

רוני בריזון:

 לחולים - - 

היו”ר יעקב ליצמן:

700 מיליון שקל של "שינוי" לתרופות, לבתי חולים, לדיאליזיה, ו "שינוי" לא נתנה להם את זה. 

אהוד רצאבי:

 תן לנו פירוט . 

רוני בריזון:

 זה סקנדל. 

משה גפני:


- - -

קריאות:


- - -

משה גפני:


 אפשר להעביר את זה לשחמט. 

רוני בריזון:


עיניכם צרה. 

קריאות:


- - - 

חיים אורון:


אני לא מדבר בשום 700 מיליון ולא בשם 290 מיליון, למרות שהציעו לי. 


משה גפני:

כמה? 

רוני בריזון:

כמה? 

מיכאל רצון:

 מה עם העניים? 

חיים אורון:


אמרו לי – לפי התעריף הגבוה. כי התעריף הגבוה הוא של ה "אגודה". אני אומר בדיוק 
: 

הציעו לי לפי התעריף הגבוה. ה "אגודה" זה היה 290 לחלק ל- 5, וזה נתן אז קרוב ל- 60 מיליון לחבר כנסת - -  

התעריף של "שינוי" היה יותר נמוך - 700 לחלק ל-14, משהו בסביבות 50. אמרתי שאני לא במשחק הזה. לכן, מבחינתי, השרץ הוא אותו שרץ. העיוות הוא אותו עיוות, והצעקות הדדיות פה בין "שינוי" לבין החרדים – לא מכשירות את השרץ. 

רוני בריזון:

 בעיניך - כסף למילואים וכסף לישיבות הוא אותו הדבר? 

חיים אורון:

אני מדבר על ההליך, שלפיו, חברי כנסת שמצביעים על התקציב - משלמים למפלגה, והיא מחליטה למה. 

רוני בריזון:

 סליחה, אתם לא מחליטים שאתם רוצים להתרכז בנושאי מים לחקלאות? כן, יש לכם נושא. 

משה גפני:

 להם יש מים ולכם יש שחמט. 

חיים אורון:

מים, והרבה מאד דברים חשובים, אבל  לא כמתת עבור הצבעה. 


אבל אני רוצה להגיד עוד דבר, לאנשי האוצר: בדרך כלל, סעיף כזה - - על פי ההסכם הקואליציוני.  

היו”ר יעקב ליצמן:

 לא, לא. אתה פשוט מבלבל כאן. 

חיים אורון:

 אם ה- 30 מיליון האלה הם לא במסגרת ההסכמים הקואליציוניים – אז מותר להבין: מה בא פתאום סכום עגול כזה, מחולק לשני סכומים עגולים? בדרך כלל אתם מביאים לא סכומים עגולים. ולמה? והאם בתוך כל תקציבי משרד החינוך, בחודש נובמבר, 2005, הסכום היחידי או התחום היחידי שאתם חושבים שהגיע הזמן לתגבר אותו עכשיו ב-30 מיליון שקל, שהוא בערך 6% מהתקציב כולו, התקציב המקורי שהוא פחות מ- 600 מיליון -  מה הנימוקים שלכם? איך ה- 30 מיליון הללו עומדים ביחס לבעיה של תגבור שעות? ביחס לבעיה של ילדים עם צרכים מיוחדים בתוך מערכת החינוך, שקראתי לפני שבוע בעיתון שאין תקציבים לממן את הצרכים שלהם בתוך מערכת החינוך. למה ה- 30 מיליון האלה? אני מודה, כשאני רואה שני סכומים עגולים כאלה, מחולקים לשניים, אני לא צריך לבדוק הרבה. אני מבין בדיוק מה הריח שעולה מזה. לפחות תנו לנו הסבר לריח. 

היו”ר יעקב ליצמן:

 לא אמרת במשך כל השנה נאום חוצב להבות כזה על כל מיני העברות שהיו בוועדה במשך השנה , שגם היו על פי בקשה של חברי כנסת שרצו לעזור לסקטור כזה או אחר. הכל לפי בקשה לגיטימית. אם הבעיה היא כאן שבא חבר הכנסת ליצמן - - 

חיים אורון:

 לא, תסביר לי - -

היו”ר יעקב ליצמן:

 אם היה בא מישהו ואומר לך שרוצים להעביר את הכסף הזה לעמותה, והיום זה אסור, על פי חוק - אז היית צודק. בסך הכל אומרים: היתה פגיעה. כשאני עזבתי את ועדת הכספים לפני 4 שנים, תקציב הישיבות היה מיליארד ו- 32 מיליון שקל. השנה, בתוך התקציב, לולא ההסכם הקואליציוני, התחלנו ב- 371 מיליון שקל, שליש מהתקציב. בא ההסכם הקואליציוני והוסיף 100 מיליון שקל. הגענו ל- 500 מיליון, לחצי.  אז באו חברי כנסת, ראו שהמצב קשה, וביקשו להוסיף כסף לישיבות. להגדיל טיפה את התקציב לפת לחם, לאברכים. תסביר לי מה רע בזה. למה מותר לך לדאוג לבית חולים אלמוני ולי אסור לדאוג לזה? הרי זו דמגוגיה מה שאתם עושים כאן.  

חיים אורון:

למרות ההתרגשות שלך, שמובנת לי -  ההשוואה בין בית חולים ובין מחיר המים ובין מה שאתה לא רוצה - - 

משה גפני:

 תקציב המדינה מיותר לחלוטין

היו”ר יעקב ליצמן:

באו חברי כנסת, ביקשו להוסיף לאברכים. אין להם כסף לאכול. להגדיל טיפה,  מה רע בזה? לטומי לפיד היתה בעיה קשה מאד עם השחמט. אז הבנו שצריך להוסיף לשחמט. 

רוני בריזון:

- - -

משה גפני:

- - בגלל שאתם לא מסוגלים לכלום. 

רוני בריזון:

אנחנו לא יודעים לגנוב. 

היו”ר יעקב ליצמן:

 תסביר לי  למה שחמט יותר חשוב מפת לחם לאברך. שומו שמים. תסביר לי את זה. ברגע שאתה תסביר לי את זה - - הנאום הדמגוגי שלך ברגע שהעבירו כסף לשחמט. 

דניאל בנלולו:

חברים, תראו. זה לא סקנדל, ואני אסביר לכם למה. אנחנו פה חברים בוועדת הכספים, ואני פונה פה לחברי הוותיק, ידידי, חבר הכנסת אורון. אתה יושב פה כל כך הרבה שנים. עברו תחת הידיים שלך הרבה העברות תקציביות. בין היתר היית גם חבר ממשלה. היו הסכמים קואליציוניים. באף מקום לא כתוב - - 

היו”ר יעקב ליצמן:


 לא, לא כתוב. 

דניאל בנלולו:


באף מקום לא כתוב  - - 

היו”ר יעקב ליצמן:

 כשהעבירו את הכסף שלכם לא היה כתוב - - 

רוני בריזון:

 אני מביא 30 מיליון שלא כתוב. תביא אתה  אגורה אחת. 

היו”ר יעקב ליצמן:

 לגולש מותר, לפת לחם אסור. לשחמט יש כסף. 

דניאל בנלולו:

 לכן אני אומר פה: עוד לא נתקלתי באף העברה שכתוב בה : הסכם קואליציוני. 
היו”ר יעקב ליצמן:

  קורה פעם. אבל על ה- 700 מיליון שקל  - - 

דניאל בנלולו:

 אנחנו, פה, אישרנו. 

היו”ר יעקב ליצמן:

 לא היה כתוב על ההעברה של הכסף לשחמט – הסכם קואליציוני. 

קריאה:


לא היה כזה. 

היו”ר יעקב ליצמן:


 היה, ועוד איך היה. 

דניאל בנלולו:

 חברים, אני מבקש. העברנו פה על כך הרבה סכומים. האם מישהו יכול לומר לי איפה הפירוט, ידידיי מ "שינוי", של ה- 700 מיליון שקל? 

רוני בריזון:

 תבוא אלי ואתן לך את הפירוט, עד לפרוטה האחרונה. 

משה גפני:

- - -

קריאות:


- - -

משה גפני:


- - -מה, הם פסולים? הם לא פסולים. הם כמוך וכמוני. 

רוני בריזון:


הם לא פסולים. השיטה פסולה. 

משה גפני:


 צדיק גדול - - -

קריאות:


- - - 

משה גפני:


 אתם מושחתים. 

רוני בריזון:

 או, צדיק גדול. 

מיכאל רצון:

 רוני, אתם אשמים. 

קריאות :


- - -

רוני בריזון:

 הכל היה על השולחן, ופה מביאים לנו כסף מתחת לשולחן.

מיכאל רצון:

 הפכתם להיות אותו הדבר. 

משה גפני:

 אתם מושחתים. 

היו”ר יעקב ליצמן:

 מפלגת שינוי נכנסה לספר השיאים של "גינס". היה חבר כנסת מטעם "שינוי" שכיהן יומיים כשר, ואיזה פלא - ביומיים האלה היה דו"ח מבקר המדינה על מינויים פוליטיים שלו. יומיים הוא היה שר, לא יותר. בדו"ח המבקר האחרון יש ביקורת שהוא עשה שלושה מינויים. זו היסטוריה, זה לא קרה באף מקום. "שינוי" – יושר. שר יומיים - - -

קריאות:


- - -

רוני בריזון:

 אף אחד לא יודע מה הם נתנו כתמורה ל- 30 מיליון האלה. מה נתתם בתמורה?

דניאל בנלולו:

- - זה מותר. זה בסדר\. מדובר בבני אדם, לאן זה עובר? זה עובר לישיבות, מה לא בסדר? 

קריאות:


- - -

משה גפני:

 הוועדה מעבירה מיליארדים כל שבוע. על 30 מיליון תראו מה קורה. מושחתים.  במי מדובר? מדובר בבני אדם. 

רוני בריזון:

 כשאתה צורח אני יודע שאתה לא צודק. 

היו”ר יעקב ליצמן:


רבותיי - מי בעד בקשה מספר  426? 7 בעד. מי נגד? -  3 נגד. נמנעים – אין. הבקשה אושרה. 


אנו עוברים לעמוד 7 - 15 מיליון שקל לביטול עסקאות - מנהל מקרקעי ישראל. אין נציג. 


אנו עוברים לעמוד 9 ו- 12. 

יובל פרידמן:


408  409 עד 412.  הפניה נועדה להעביר את ההשתתפויות של משרד הבריאות בפרויקט "מרכבה" סכומי שינוי קטנים מאד, אבל הם דורשים העברה. 

ניסן סלומינסקי:

 כמה כסף בסך הכל הפרויקט הזה עולה? כי בכל פעם מכניסים לנו את העניין של "מרכבה" 

יובל פרידמן:


בפניה הזו לא מדובר על כסף. זה מפחית את ההשתתפויות של משרד הבריאות בפרויקט הזה. מדובר במעט מאד כסף,  באופן יחסי לתקציב המשרד, אבל זו הקטנת ההשתתפות בסך הכל. 

היו”ר יעקב ליצמן:

 מי בעד 408 עד 412? אושר, תודה. 


אנו עוברים לעמוד 16 . עסקים קטנים  - 414, 415. 

מיכל צוק:


הפניה נועדה להעביר מיליון שקל לעסקים קטנים במגזר הערבי, בהתאם להחלטת ממשלה. 

היו”ר יעקב ליצמן:

 מי בעד? מי נגד? תודה, הבקשה אושרה. 

עמוד 19-  אין נציג. 

עמוד 420 - ביטוח לאומי, בתי משפט - אין נציג. 

421- משרד החוץ.  009  09 משרד החוץ . 

הראל בלינדה:


עמוד 19  - הפניה היא לביצוע שינויים פנימיים בתקציב למשרד החוץ בהתאם  לסדרי עדיפויות שלו – 5.8 מיליון שקל שלפתיחה של שתי נציגויות חדשות. 

היו”ר יעקב ליצמן:


 מי בעד הבקשה? מי נגד? תודה, הבקשה אושרה. 

פניה 420 - משרד המשפטים. 

הראל בלינדה:


במסגרת הדיון והחלטת הממשלה על תקצוב 50 פרקליטים ומתמחים במסגרת המלחמה באלימות לשם טיפול בתיקים הממתינים לבירור דין בפרקליטות. בנוסף, תגבור תקציב האמרכלות של הנהלת בתי המשפטי ב- 1,700 אלפי שקלים וכן תגבור השתתפות הביטוח הלאומי בהנהלת בתי המשפט ב- 1,600 אלפי שקלים. 

היו”ר יעקב ליצמן:

 מי בעד 420? תודה, אושר. 


אנו עוברים לבקשה מספר 421. 

הראל בלינדה:


מדובר על הפשרת רזרבה להתייקרויות. 

היו”ר יעקב ליצמן:


 מי בעד? מי נגד? תודה, אושר. 


אנו עוברים לבקשה מספר 009  09. 

הראל בלינדה:


גם כאן - העברת עודפים. 

היו”ר יעקב ליצמן:

 מי בעדה הבקשה? מי נגד? תודה, אושר . 

     
אנחנו עוברים לבקשה של משרד התחבורה – 79026. 

הרצל בן יהושע:


מדובר בעודפים מהשנה שעברה, שהמשרד התחייב עליהם. 

היו”ר יעקב ליצמן:

 מי בעד? מי נגד? תודה, אושר. 

422 - חממות טכנולוגיות, מכון היצוא. 

מיכל צוק:


הפניה נועדה לעשות שני דברים: אל"ף, בתוך התקציב של המדען הראשי, להעביר כסף לחממות טכנולוגיות. דבר שני - 650 אלף שקל לתערוכה של מכון היצוא. 

היו”ר יעקב ליצמן:

 מי בעד? מי נגד? תודה, אושר. 


אנו עוברים לבקשה הבאה – איכות הסביבה. 

ערן פולק:


במסגרת ההחלטות לתקציב 2006 הוסכם על העברת 100 מיליון שקל למשרד לאיכות הסביבה, לשנים 2005-2006. מתוך הסכום הזה, 22 -- , זה הולך בעיקר לנושאים של תמיכה ברשויות מקומיות, פסולת בנין, הקמת תשתיות לטיפול בפסולת, קצת מחקרים בנושאים שקשורים לאיכות סביבה. 

היו”ר יעקב ליצמן:

מי בעד בקשה מספר 435, 436? מי נגד? תודה, אושר. 

אני מודה לכם, הישיבה נעולה. 

הישיבה ננעלה בשעה 10:25

